Start med at måle op og udspænde en snor. På den måde får du dannet dig et overblik over, hvor hækken skal være og hvor meget du skal til at grave. Dernæst graver du en rende, som har en bredde på 30-40 cm. Hækplanterne sættes derefter i jorden med ens mellemrum. Når hækplanterne er i jorden, fylder du renden op med jord. Jorden omkring hækplanterne skal være fast. Til sidst skal jorden vandes med ca 20 liter vand pr. meter.